**ด้วยมูลนิธิแห่งเจ้าหญิงอัสตูเรียส รับสมัครบุคคล หน่วยวานและองค์กรต่างๆ เสนอผลงานเพื่อเข้ารับรางวัลเจ้าหญิงแห่งอัสตูเรียส ประจำปี ค.ศ. ๒๐๒๐**

ประชาสัมพันธ์การรับสมัครเข้ารับรางวัลแห่งเจ้าหญิงอัสตูเรียส ประจำปี ค.ศ. ๒๐๒๐ ผู้ที่ได้รับรางวัลเจ้าหญิงแห่งอัสตูเรียสจะได้รับมอบเหรียญรางวัล ชิ้นงานประติมากรรม ประกาศนียบัตร และเงินรางวัล รางวัลละ ๕๐,๐๐๐ ยูโร โดยเงื่อนไขการเสนอรายชื่อมีดังนี้

๑. บุคคล หน่วยงาน หรือองค์กรที่มีผลงานที่โดดเด่นระดับสากลในสาขาต่าง ๆ ๘ สาขา ได้แก่ (๑) ศิลปะ (๒) วรรณคดี (๓) การสื่อสารและมนุษยศาสตร์ (๔) สังคมศาสตร์ (๕) การวิจัยทางวิทยาศาสตร์ (๖) ความร่วมมือระหว่างประเทศ (๗) การปกป้องสิทธิมนุษยชน ส่งเสริมสันติภาพและเสรีภาพ (๘) การกีฬา จะต้องมีคุณสมบัติตามที่ระบุในระเบียบการเสนอชื่อและการตัดสินผู้ได้รับรางวัล

๑.๑ ด้านสังคมศาสตร์ มุ่งเน้นการตระหนักถึงความคิดสร้างสรรค์ หรืองานวิจัยในสาขาประวัติศาสตร์ กฎหมาย ครุศาสตร์ รัฐศาสตร์ จิตวิทยา สังคมวิทยา จริยศาสตร์ ปรัชญา ภูมิศาสตร์ เศรษฐศาสตร์ ประชากรศาสตร์หรือมานุษยวิทยา รวมถึงสาขาวิชาที่สอดคล้องกับแต่ละสาขาเหล่านี้

๑.๒ ด้านการปกป้องสิทธิมนุษยชน ส่งเสริมสันติภาพและเสรีภาพ มุ่งเน้นการตระหนักถึงการทำงานเพื่อปกป้องและส่งเสริมสิทธิมนุษยชน รวมไปถึงการส่งเสริมและคุ้มครองสันติภาพ เสรีภาพ ความเป็นหนึ่งเดียวกัน มรดกโลก และความก้าวหน้าของมนุษยชาติ

๒. ผู้สมัครทุกประเภทจะต้องได้รับการรับรองจากบุคคล หรือหน่วยงานที่มูลนิธิฯ รับรอง เช่น บุคคลที่เคยรับรางวัลมาก่อนหน้านี้ สถานเอกอัครราชทูตสเปนในต่างประเทศ สถานเอกอัครราชทูตต่างประเทศในสเปน

ผู้ที่สนใจที่มีคุณสมบัติตามที่กำหนด สามารถนำส่งใบสมัครและเอกสารประกอบให้กรมยุโรป กระทรวงการต่างประเทศ ภายในวันที่ ๑ กุมภาพันธ์ ๒๕๖๓ ทั้งนี้สามารถดูรายละเอียดเพิ่มเติมได้ทางเว็บไซต์ของมูลนิธิเจ้าหญิงอัสตูเรียสที่ http://www.fpa.es.en/